Reshat Arbana

**Reshat Arbana** lindi më 15 shtator 1940 në Tiranë, Shqipëri. Ai është një aktor teatri dhe filmi. Një nga aktorët më popullorë të kinemasë shqiptare, me mbi 35 role, duke filluar që nga viti 1963.

Pasi i kreu studimet në shkollën e lartë për aktorë “Aleksander Moisiu”, pranë Teatrit Kombëtar në Tiranë, më 1968, filloi punë në Radio Tirana. Nga viti 1977 e deri sa doli në pension ishte aktor i Teatrit Kombëtar të Tiranës.

Ndër rolet më të spikatura në film: Samiu tek Fije që priten 1976, Prefekti tek Gjeneral gramafoni 1978, Bimbashi tek Liri a vdekje 1979, Isa Boletini tek Nëntori i dytë 1982, Ahmeti tek Dora e ngrohtë 1983, Adnani tek Hije që mbeten pas 1985, Aliu tek Binarët 1987, Emili tek Rikonstruksioni 1988, Kuke Memini tek Balada e Kurbinit 1990. Për rolet e Dajlan Beut tek Kush vdes në këmbë 1984 dhe Kryetarit të Këshillit tek Kur hapen dyert e jetës 1986 ka fituar Medalionin e Festivalit të Filmit më 1985 e 1987.

Në maj 2004 u rikthye në skenën e Teatrit Kombëtar me rolin e protagonistit në dramën Streha e të harruarve.

Më 7 tetor 2011 Presidenti i Republikës, Bamir Topi i akordoi zotit Reshat Arbana Urdhrin “Nderi i Kombit” me motivacionin: "Aktorit të shquar të teatrit dhe kinematografisë, i cili me interpretimin mjeshtëror dhe origjinalitetin e tij u bë një artist popullor e shumë i dashur për publikun, rolet e të cilit kanë pasuruar me vlera të reja kulturën kombëtare.”

Më 26 nëntor 2011 në koncertin "Nëntori II" organizuar në kuadrin e javës së kulturës shqiptare me rastin e 99 vjetorit të shpalljes së Pavarësisë së Shqipërisë, Shoqata shqiptare në Parma të Italisë "Scanderbeg" i dorëzoi çmimin "Skënderbeu - Diaspora shqiptare në Itali" zotit Reshat Arbana të akorduar në emër të 24 shoqatave dhe subjekteve në Itali me motivacionin: Për personalitetin e jashtëzakonshëm, cilësinë artistike dhe frymëzimin me të cilin ka interpretuar role, histori, ngjarje, duke i pasuruar me humanizmin dhe kulturën që e karakterizon përherë. Çmimi ju dorëzua nga përgjegjesi i organizimit të shoqatës "Scanderbeg Parma" zoti Durim Lika.

## Filmografia 
* Babai (2019) Teatër
* Ada (2013)
* Në kërkim të kujt (2009) - Asim Qani
* Familja Moderne (2008) - serial nga Kosova, Gjergji
* Kaskadori shqiptar (1998) (TV)
* Vite të rëndësishme (1997)
* Jeta në duart e tjetrit (1991) - Profesori
* Balada e Kurbinit (1990) - Kuk Memini, kryezoti
* Vetmi (1990) - Andri
* Flutura në kabinën time (1988) - Xhaxhai
* Rikonstruksioni (1988) (TV) - Shoku Emil, Kryeinxhinieri i kantierit
* Binarët (1987) - Ali Morina 
* Kur hapen dyert e jetës (1986) - Kryetari i këshillit të fshatit
* Hije që mbeten pas (1985) - Adnan Kodra
* Të paftuarit (1985) - Mark Ukacjerra
* Kush vdes në këmbë (1984) - Dajlan Beu
* Shirat e vjeshtës (1984) - I deleguari i Ministrisë 
* Zambakët e bardhë (1984) - Pedagog Petriti
* Dora e ngrohtë (1983)- Ahmeti
* Fundi i një gjakmarrjeje (1983) - Komandanti i Xhandarmërisë
* Gracka (1983) - Gjenerali Amerikan
* Kohë e largët (1983)
* Nëntori i dytë (1982) - Isa Boletini
* Shokët (1982) - Nikolla
* Gjurmë në kaltërsi (1981) - Komandanti
* Intendenti (1980) - Kryetari i këshillit të fshatit
* Liri a vdekje (1979) - Bimbashi
* Nga mesi i errësirës - (1978) - Zoti Ugolini, Keshilltari
* Gjeneral gramafoni (1978) - Prefekti
* Kur hidheshin themelet (1978) (TV) - Beqir Aga
* Fije që priten (1976) - Sami Ameni
* Pylli i lirisë (1976) - Xha Kovi
* Tinguj lufte (1976) - Mësues Naimi
* Kapedani - (1972) - Një nga të rinjtë e fshatit
* Plagë të vjetra (1968) - Pacienti
* Duel i heshtur (1967), - Islami
* Komisari i dritës (1966) - Nikoll Mustaqeziu
*

## Referime